Ålrekstad
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Ålrekstad var en gammel kongsgård i Bergen, i bydel Årstad. Den lå ved Store Lungegårdsvann (tidligere: Álrekstaðavágr). Gården nevnes ofte i sagaene som residens for Harald Hårfagre og Håkon den gode, og hadde i middelalderen egen kirke, som trolig fungerte som kongelig huskapell, senere sognekirke.
Ålrekstad ble klostergods i senmiddelalderen, og var fra 1528 en del av den godssamlingen som tilhørte Vincens Lunge og hans etterslekt til 1701. Gården, som da ble kalt Årstad, ble på 1700- og 1800-tallet brukt som lyststed av de skiftende eierne, og ble solgt til Bergen kommune i 1898 som tomt for det nye statsarkivet i byen. Deler av lyststedets gamle hovedbygning fra cirka 1800 er inkorporert i Årstad skole. Like ved denne ligger Alrek studenthjem, administrert av Studentsamskipnaden i Bergen. Les mer i Store norske leksikon Bergen Bergens historie norsk jordeiendomshistorie Kart 